‘બ્રધર્સ’માં અક્ષય અને સિદ્ધાર્થના પિતા તરીકે રોલ નિભાવ્યો છે તે અંગે જણાવીશ?ફિલ્મમાં તો બંને મારા ‘બાપ’ છે. જોકે રિયલ લાઇફમાં અક્ષય શેતાન છે, જ્યારે સિદ્ધાર્થ સીધો છે. અક્ષય તો વાત કરતાં કરતાં શર્ટના બટન ખોલી નાંખે કે મારા મોબાઇલમાંથી કોઈને મેસેજ કરવા જેવી શેતાનીઓ કરતો રહે છે. ફિલ્મમાં કામ કરતી વખતે તે ક્યારેય ગંભીર હોતો નથી. હું પણ ફિલ્મમાં ગંભીર બનતો નથી. મૃત્યુના સીન વખતે પણ હું મરતો નથી. અક્ષયે મારા ફોનમાંથી બે-ત્રણ છોકરાઓને ‘આઈ લવ યુ’ના મેસેજ કરી દીધા હતા ત્યારે તે છોકરાઓ પણ હેરાન થઈ ગયા હતા કે, ‘બીડુ પાગલ તો નહીં હો ગયા.’ બાદમાં તેને આવા જ મેસેજ કેટલીક છોકરીઓને પણ મોકલી દીધા હતા, જેની સાથે મારે કોઈ નિસ્બત નહોતી. આ અંગે છોકરીઓએ ‘મેસેજ ભૂલથી મોકલ્યો છે કે અન્ય…’ જેવો રિપ્લાય પણ કરેલો ત્યારે મારે શું કહેવું? ટૂંકમાં અક્ષય સામે એક સેકન્ડ માટે પણ ફોન મૂકવો જોખમી છે. તે નટખટ છે. ‘બ્રધર્સ’માં બંને સાથે કામ કરવાની ખૂબ મજા આવી.